**UEFA Meistrite Liiga finaal 2016** oli Euroopa klubijalgpalli tähtsaima turniiri, UEFA Meistrite Liiga 61. hooaja (24. hooaeg selle ümbernimetamisest Euroopa Meisterklubide Karikalt UEFA Meistrite Liigale) finaalmäng. Mäng toimus 28. mail 2016 San Siro staadionil Milanos Itaalias. Meistrite Liiga turniiri korraldab UEFA. 

2016. aasta finaalmäng peeti kahe Hispaania klubi, Real Madridi ja Atlético Madridi vahel. Samad meeskonnad mängisid ka turniiri 2014. aasta finaalis ning teist korda ajaloos olid mõlemad finalistid samast linnast. Mängu võitis Real Madrid penaltiseerias 5:3 pärast 1:1 viigilist lisaaega ning teenis rekordilise 11. meistriliiga tiitli.

Real Madrid teenis sellega õiguse mängida sama hooaja UEFA Euroopa Liiga võitjate vastu 2016. aasta UEFA Superkarikal. Samuti kvalifitseeruti UEFA esindajatena 2016. aasta FIFA klubide maailmameistrivõistluste poolfinaali.

Mängupaik
---------

San Siro Milanos valiti finaali võõrustajaks 2014. aasta septembris
San Siro, ametlikult Stadio Giuseppe Meazza, tehti UEFA täitevkomitee poolt finaali mängupaigana teatavaks 18. septembril 2014 Nyonis Šveitsis. See on neljas Euroopa Karika/Meistrite Liiga finaal, mis on peetud sellel väljakul. Varem on seal finaalmänge peetud aastatel 1965, 1970 ja 2001. 

San Siro ehitati 1925. aastal ning see avati 1926. aastal AC Milani koduväljakuna, linnale müüdi staadion 1935. aastal. Milano Inter hakkas väljakut rentima 1947. aastal ja alates sellest ajast jagavad kaks klubi omavahel staadionit. Inter võitis 1965. aastal esimese sellel väljakul mängitud Euroopa Karika finaali. San Sirol peeti 1934. aasta jalgpalli maailmameistrivõistluste, 1980. aasta Euroopa meistrivõistluste ja 1990. aasta maailmameistrivõistluste mänge. Hetkel mahutab staadion 80 018 inimest, kuid UEFA võistluste jaoks vähendatakse arvu natuke alla 80 000.

2016. aasta UEFA Meistrite Liiga turniiri finaal toimus esimest korda San Sirol ja mitte kumbki staadioni üürnikest ei saanud sellest osa, kuna pärast halba esitlust kohalikus liigas ei suutnud AC Milan ega Milano Inter Euroopa võistlustele kvalifitseeruda.

Taust
-----

Real Madridi peatreener Zinedine Zidane võitis Meistrite Liiga 2002. aastal sama klubi mängijana
Meistrite Liiga ajaloos kuuendat korda mängisid turniiri finaalis meeskonnad samast riigis, kolmandat korda olid mõlemad klubid Hispaaniast ja teist korda ka samast linnast.

Real Madridi finaalivõit kindlustas ka selle, et Madridist sai kõige edukam linn, mis on võitnud Euroopa Karika 11 finaali, osalenud 17 finaalis ja lisaks saanud veel 16 võitu kõikides UEFA klubivõistlustes. Eelnev rekord kuulus Milanole 10 võiduga ja 16 finaaliga Euroopa Karikal ja 15 võiduga kõikides UEFA klubivõistlustes.

Real Madrid jõudis 2016. aastal Meistrite Liiga finaali 14. korda pärast 1:0 võitu Manchester City üle ja sai võimaluse võita rekordilise 11. tiitli. Eelnevalt võitsid nad turniiri aastatel 1956, 1957, 1958, 1959, 1960, 1966, 1998, 2000, 2002 ja 2014 ning kaotasid aastail 1962, 1964 ja 1981. See oli nende 18. finaal UEFA klubivõistlustel, nad on mänginud ka UEFA Karikavõitjate Karika finaalides (kaotades aastatel 1971 ja 1983) ja kahes UEFA Karika finaalis (võites aastatel 1985 ja 1986). Nende peatreener Zinedine Zidane, kes lõi Real Madridi võiduvärava 2002. aasta Meistrite Liiga finaalis, sai järjekorras seitsmendaks inimeseks, kes on võitnud Meistrite Liiga nii mängija kui peatreenerina. Varasemast kuuluvad sellesse nimekirja Miguel Muñoz, Giovanni Trapattoni, Johan Cruyff, Carlo Ancelotti, Frank Rijkaard ja Pep Guardiola.

Atlético Madrid jõudis oma kolmandasse Euroopa Karika finaali pärast mängu Müncheni Bayerniga, kellega kokkuvõttes jäädi 2:2 viiki. Atlético Madridi eelmised kaks finaali olid aastatel 1974 ja 2014, mis mõlemad lõppesid kaotusega vastavalt Müncheni Bayernile ja Real Madridile. Klubi on mänginud ka kolmes Karikavõitjate Karika finaalis (võites 1962 ja kaotades aastatel 1963 ja 1986) ja kahes Euroopa Liiga finaalis (võites aastatel 2010 ja 2012). 2012. aastal juhendas meeskonda treener Diego Simeone, kellel oli 2014. aastal võimalus liituda oma kaasmaalaste Luis Carniglia ja Helenio Herreraga kui ainsate mitteeurooplasest peatreeneritega, kes on võitnud Euroopa karika / Meistrite Liiga.

Kui Atlético Madrid oleks Meistrite Liiga finaalmängu 2016. aastal võitnud, läinuks nad Juventuse, Amsterdami Ajaxi, Müncheni Bayerni ja Chelsea kõrval selliste klubide kirja, kes on võitnud kolm peamist Euroopa klubivõistlust. Ent kaotustulemusega sai neist hoopis esimene klubi, kes on kaotanud oma esimesed kolm Euroopa Karika finaali.

Enne 2014. aasta finaali, mille Real Madrid võitis pärast lisaaega 4:1, on ainsad Madridi derbi mängud Euroopa võistlustel toimunud Euroopa Karika poolfinaalis 1959. aastal, kui Real Madrid võitis 2:1 korduskohtumises pärast kokkuvõtlikku 2:2 viiki, ja UEFA Meistrite Liiga 2015. aasta veerandfinaalis, kus Real Madrid võitis kokkuvõttes 1:0.

Teekond finaali
---------------

 *Pikemalt artiklis UEFA Meistrite Liiga 2015/16*
*Märkus: Kõikides tulemustes on finalistide skoor märgitud esimesena (K: kodus; V: võõrsil).*

| Hispaania Real Madrid | Round | Hispaania Atlético Madrid |
| --- | --- | --- |
| Vastane | Tulemus | Alagrupiturniir | Vastane | Tulemus |
| Ukraina Donetski Šahtar | 4 : 0 (K) | 1. mängupäev | Türgi Galatasaray | 2 : 0 (V) |
| Rootsi Malmö FF | 2 : 0 (V) | 2. mängupäev | Portugal Benfica | 1 : 2 (K) |
| Prantsusmaa Paris Saint-Germain | 0 : 0 (V) | 3. mängupäev | Kasahstan Astana | 4 : 0 (K) |
| Prantsusmaa Paris Saint-Germain | 1 : 0 (K) | 4. mängupäev | Kasahstan Astana | 0 : 0 (V) |
| Ukraina Donetski Šahtar | 4 : 3 (V) | 5. mängupäev | Türgi Galatasaray | 2 : 0 (K) |
| Rootsi Malmö FF | 8 : 0 (K) | 6. mängupäev | Portugal Benfica | 2 : 1 (V) |
| **A-alagrupi võitjad**

| Koht | Võistkond* v
* r
 | M | Pkt |
| --- | --- | --- | --- |
| 1 | Hispaania Real Madrid | 6 | 16 |
| 2 | Prantsusmaa Paris Saint-Germain | 6 | 13 |
| 3 | Ukraina Donetski Šahtar | 6 | 3 |
| 4 | Rootsi Malmö FF | 6 | 3 |

Allikas: UEFA | Lõplik järjestus | **C-alagrupi võitjad**

| Koht | Võistkond* v
* r
 | M | Pkt |
| --- | --- | --- | --- |
| 1 | Hispaania Atlético Madrid | 6 | 13 |
| 2 | Portugal Benfica | 6 | 10 |
| 3 | Türgi Galatasaray | 6 | 5 |
| 4 | Kasahstan Astana | 6 | 4 |

Allikas: UEFA |
| Vastane | Kokku | 1. mäng | 2. mäng | Väljalangemismängude faas | Vastane | Kokku | 1. mäng | 2. mäng |
| Itaalia Roma | 4 : 0 | 2 : 0 (V) | 2 : 0 (K) | 1/8-finaalid | Holland Eindhoveni PSV | 0 : 0 (8:7 p) | 0 : 0 (V) | 0 : 0 (la) (K) |
| Saksamaa Wolfsburg | 3 : 2 | 0 : 2 (V) | 3 : 0 (K) | Veerandfinaalid | Hispaania Barcelona | 3 : 2 | 1 : 2 (V) | 2 : 0 (K) |
| Inglismaa Manchester City | 1 : 0 | 0 : 0 (V) | 1 : 0 (K) | Poolfinaalid | Saksamaa Müncheni Bayern | 2 : 2 (v) | 1 : 0 (K) | 1 : 2 (V) |

Mängu eel
---------

### Suursaadikud

|  |  |
| --- | --- |
|  |  |
| Javier Zanetti | Paolo Maldini |

Finaali suursaadikuteks olid endine Argentina rahvuskoondislane Javier Zanetti, kes võitis Meistrite Liiga 2010. aasta finaali Milano Interiga Müncheni Bayerni vastu, ning endine Itaalia rahvuskoondislane Paolo Maldini, kes võitis Milaniga viis Euroopa Karika finaali.

### Logo

UEFA tegi finaali logo teatavaks 27. augustil 2015 Monacos vahetult enne alagrupiturniiri loosi. Sellel on kujutatud Milano maamärki Galleria Vittorio Emanuele II.

### Piletimüük

Staadioni mahutavus finaaliks oli 71 500 pealtvaatajat, fännidele ja üldisele publikule tehti saadavaks 46 000 piletit, millest mõlema finalisti meeskonnad said 20 000 piletit. Ülejäänud 6000 piletit müüdi fännidele üle maailma läbi UEFA veebilehe ajavahemikul 1.–14. märts 2016. Pileteid müüdi neljas hinnaklassis: 440, 320, 160 ja 70 eurot. Ülejäänud piletid eraldati kohalikule korraldavale komiteele, UEFA-le ja jalgpalliliitudele, reklaamipartneritele, ülekandjatele ning aukülalistele.

### Avatseremoonia

Mängu avatseremoonial esines Ameerika laulja Alicia Keys. See oli esimene kord, kui Meistrite Liiga finaalis toimus elava muusikaga esitus. Itaalia tenor Andrea Bocelli esitas UEFA Meistrite Liiga hümni.

### Seotud üritused

UEFA Naiste Meistrite Liiga 2016. aasta finaal toimus kaks päeva varem, 26. mail 2016 Mapei staadionil Reggio Emilias.

Iga-aastane UEFA Meistrite festival toimus 26.–29. mai 2016 Milano Piazza del Duomol.

Mäng
----

### Ametnikud

Inglismaa kohtunik Mark Clattenburg kuulutati UEFA poolt finaalikohtunikuks 10. mail 2016.

### Väravajoone tehnoloogia

Mängus kasutati Kotkasilma väravajoone tehnoloogiat. See oli esimene UEFA Meistrite Liiga finaal, kus kasutati väravajoone tehnoloogiat, pärast seda kui UEFA täitevkomitee selle jaanuaris 2016 heaks kiitis.

### Kokkuvõte

Real Madrid domineeris pallivaldamist mängu alguses. Kuuendal minutil saatis Gareth Bale karistuslöögi Atlético Madridi karistusalasse, mille sai kätte Casemiro. Tema väravale suunatud löögi tõrjus üle otsajoone väravavaht Jan Oblak. Viis minutit hiljem teenis Dani Carvajal mängu esimese kollase kaardi, kui jäi olukorda hiljaks ja võttis Antoine Griezmanni maha. 15. minutil saatis Toni Kroos karistuslöögi Atlético karistusalasse, mille leidis Bale. Jätkuolukorras lõi Sergio Ramos palli Oblakist mööda ja viis Reali 1:0 juhtima. Värav jäi jõusse hoolimata videopildi tõendusest, et Ramos oli suluseisus.

46. minutil teenis Fernando Torres Atléticole penalti, kui Pepe tegi tema vastu tagant vea. Real Madridi väravavaht Keylor Navas teenis mängu viivitamise eest kollase kaardi. Griezmanni löödud penalti lendas rikošetiga üle värava. 79. minutil viigistas Atlético seisu, kui Juanfrani tsenderduse leidis värava ees olnud vahetusmängija Yannick Carrasco, kes palli edasi väravasse suunas. Mängu seis püsis 1:1 kuni 90. minuti lõpuni ning mäng läks lisaajale.

Pärast väravateta 30 minutit otsustati mäng penaltiseeriaga. Juanfran eksis Atlético neljanda penaltiga, lüües palli posti, mis andis Cristiano Ronaldole võimaluse Reali 11. Meistrite Liiga tiitel kindlustada.

### Detailid

Kodumeeskond (administratiivse poole jaoks) selgitati lisaloosimisel, mis toimus pärast poolfinaalide loosimist 15. aprill 2016 UEFA peakontoris Nyonis Šveitsis.

Real Madrid Hispaania v Hispaania Atlético Madrid

|  |
| --- |
| 28. mai 201620:45 CEST |

| Real Madrid Hispaania | 1 : 1 (lisaajal) | Hispaania Atlético Madrid |
| --- | --- | --- |
| Ramos Värav 15' | Protokoll | Carrasco Värav 79' |
|   | Penaltid |   |
| Vázquez VäravMarcelo VäravBale VäravRamos VäravRonaldo Värav | 5:3 | Värav GriezmannVärav GabiVärav SaúlPenaltit ei realiseeritud Juanfran |

|  |
| --- |
| San Siro, MilanoPealtvaatajaid: 71 942Kohtunik: Mark Clattenburg (Inglismaa) |



|  |  |
| --- | --- |
| 




**Real Madrid**
 | 




**Atlético Madrid**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| VV | **1** | Costa Rica Keylor Navas | Booked 47' |
| KA | **15** | Hispaania Dani Carvajal | Booked 11' | Substituted off 52' |
| KA | **4** | Hispaania Sergio Ramos (K) | Booked 90+3' |
| KA | **3** | Portugal Pepe | Booked 112' |
| KA | **12** | Brasiilia Marcelo |
| PK | **14** | Brasiilia Casemiro | Booked 79' |
| PK | **19** | Horvaatia Luka Modrić |
| PK | **8** | Saksamaa Toni Kroos |  | Substituted off 72' |
| RÜ | **11** | Wales Gareth Bale |
| RÜ | **9** | Prantsusmaa Karim Benzema |  | Substituted off 77' |
| RÜ | **7** | Portugal Cristiano Ronaldo |
| **Vahetusmängijad:** |
| VV | **13** | Hispaania Kiko Casilla |
| KA | **6** | Hispaania Nacho |
| KA | **23** | Brasiilia Danilo | Booked 93' | Substituted in 52' |
| PK | **10** | Colombia James Rodríguez |
| PK | **18** | Hispaania Lucas Vázquez |  | Substituted in 77' |
| PK | **22** | Hispaania Isco |  | Substituted in 72' |
| RÜ | **20** | Hispaania Jesé |
| **Peatreener:** |
| Prantsusmaa Zinedine Zidane |

 |  | 

|  |  |
| --- | --- |
| VV | **13** | Sloveenia Jan Oblak |
| KA | **20** | Hispaania Juanfran |
| KA | **15** | Montenegro Stefan Savić |
| KA | **2** | Uruguay Diego Godín |
| KA | **3** | Brasiilia Filipe Luís |  | Substituted off 109' |
| PK | **17** | Hispaania Saúl Ñíguez |
| PK | **14** | Hispaania Gabi (K) | Booked 90+3' |
| PK | **12** | Argentina Augusto Fernández |  | Substituted off 46' |
| PK | **6** | Hispaania Koke |  | Substituted off 116' |
| RÜ | **7** | Prantsusmaa Antoine Griezmann |
| RÜ | **9** | Hispaania Fernando Torres | Booked 61' |
| **Vahetusmängijad:** |
| VV | **1** | Hispaania Miguel Ángel Moyà |
| KA | **19** | Prantsusmaa Lucas Hernández |  | Substituted in 109' |
| KA | **24** | Uruguay José Giménez |
| PK | **5** | Portugal Tiago |
| PK | **21** | Belgia Yannick Ferreira Carrasco |  | Substituted in 46' |
| PK | **22** | Ghana Thomas Partey |  | Substituted in 116' |
| RÜ | **16** | Argentina Ángel Correa |
| **Peatreener:** |
| Argentina Diego Simeone |

 |

|  |  |
| --- | --- |
| **Mängu parim:**
Sergio Ramos (Real Madrid)
**Abikohtunikud:**
Simon Beck (Inglismaa)
Jake Collin (Inglismaa)
**Neljas kohtunik:**
Viktor Kassai (Ungari)
**Lisakohtunikud:**
Anthony Taylor (Inglismaa)
Andre Marriner (Inglismaa)
**Varu abikohtunik:**
Stuart Burt (Inglismaa) | **Mängureeglid:*** 90 minutit põhiaega.
* 30 minutit lisaaega, kui vaja.
* Penaltiseeria, kui seis on endiselt viigis.
* Varumängijaid võib olla üles antud seitse, millest võib kasutada kolme.
 |

### Statistika

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Esimene poolaeg| Statistika | Real Madrid | Atlético Madrid |
| --- | --- | --- |
| Väravad | 1 | 0 |
| Pealelöögid | 5 | 5 |
| Löögid raami | 2 | 3 |
| Tõrjed | 3 | 1 |
| Pallivaldamine | 48% | 52% |
| Nurgalöögid | 1 | 1 |
| Tehtud vead | 6 | 6 |
| Suluseisud | 0 | 1 |
| Kollased kaardid | 1 | 0 |
| Punased kaardid | 0 | 0 |

 | 

Teine poolaeg| Statistika | Real Madrid | Atlético Madrid |
| --- | --- | --- |
| Väravad | 0 | 1 |
| Pealelöögid | 9 | 10 |
| Löögid raami | 4 | 1 |
| Tõrjed | 0 | 4 |
| Pallivaldamine | 45% | 55% |
| Nurgalöögid | 3 | 1 |
| Tehtud vead | 8 | 7 |
| Suluseisud | 0 | 1 |
| Kollased kaardid | 3 | 2 |
| Punased kaardid | 0 | 0 |

 | 

Lisaaeg| Statistika | Real Madrid | Atlético Madrid |
| --- | --- | --- |
| Väravad | 0 | 0 |
| Pealelöögid | 11 | 3 |
| Löögid raami | 2 | 0 |
| Tõrjed | 0 | 2 |
| Pallivaldamine | 44% | 56% |
| Nurgalöögid | 3 | 4 |
| Tehtud vead | 4 | 3 |
| Suluseisud | 0 | 0 |
| Kollased kaardid | 2 | 0 |
| Punased kaardid | 0 | 0 |

 | 

Kokku| Statistika | Real Madrid | Atlético Madrid |
| --- | --- | --- |
| Väravad | 1 | 1 |
| Pealelöögid | 25 | 18 |
| Löögid raami | 8 | 4 |
| Tõrjed | 3 | 7 |
| Pallivaldamine | 46% | 54% |
| Nurgalöökid | 7 | 6 |
| Tehtud vead | 18 | 16 |
| Suluseisud | 0 | 2 |
| Kollased kaardid | 6 | 2 |
| Punased kaardid | 0 | 0 |

 |

Mängujärgne
-----------

Parima mängija auhinna saanud Sergio Ramos Meistrite Liiga karikaga Madridis
See mäng oli 11. Euroopa Karika/Meistrite Liiga finaal, mis otsustati penaltiseeriaga. Võiduga teenis Real Madrid rekordilise 11. Euroopa Karika/Meistrite Liiga tiitli. See oli Real Madridi 14. kord osaleda Euroopa Karika/Meistrite Liiga finaalis. Alates 1981. aastast ei ole nad kaotanud ühtegi finaali. Seevastu Atlético Madridist sai esimene klubi, kes on kaotanud oma esimesed kolm finaali. Juventus ja Barcelona kaotasid oma kaks esimest finaali, kuid võitsid kolmandal katsel vastavalt aastatel 1985 ja 1992. Atlético kolmas kaotus Euroopa Karika finaalis paneb neid ühele pulgale Barcelonaga, alla jäädakse Juventusele (kuus kaotust), Müncheni Bayernile ja Benficale (mõlemal viis kaotust).

Ramos, kes lõi mängu avavärava, on viies mängija, kes on löönud värava kahes Meistrite Liiga finaalis. Ta polnud võistlustel väravat löönud alates 2014. aasta finaalist, kus lõi Atlético Madridi vastu viigivärava. Carrascost sai teise poolaja viigiväravaga esimene belglane, kes on Meistrite Liiga finaalis värava löönud.

Real Madridi treenerist Zidane'ist sai esimene Prantsusmaa treener, kes on võitnud Meistrite Liiga ja seitsmes inimene, kes on võitnud Meistrite Liiga nii mängija kui treenerina. Esimesena selle saavutanud Muñoz tegi seda samuti Real Madridiga (mängijana aastatel 1956 ja 1957 ning treenerina 1960. ja 1966. aastail).

Finaalmängu ajal rünnati Real Madridi fänne Iraagis teist korda, mis tõstis hukkunute arvu kokku vähemalt 29 peale. Pärast rünnakut pühendas klubi president Florentino Perez Real Madridi võidu selles rünnakus hukkunud ja Islamiriigi poolt tapetud fännidele ja teistele klubi austajatele Iraagis. Pärast esimest rünnakut kandsid mängijad musta käepaela ja viidi läbi minutiline leinapaus.

### Reaktsioonid

Zidane väljendas uhkust olla Real Madridi treener ja võita Meistrite Liiga turniir sama klubiga nii mängija, abitreeneri kui ka peatreenerina. Ta ütles pärast võitu: "Mõlemad meeskonnad pääsesid täitsa lõppu – penaltid läksid meie õnneks, kuid oleks võinud vabalt minna teisiti. Õnnitlused Atléticole ja [Diego] Simeonele. Ta on suurepärane treener, kuid loomulikult olen ma õnnelik selle võidu üle." Simeone õnnitles Real Madridi nende võidu puhul, öeldes: "Nad olid taaskord meist paremad, sel korral penaltitega". Kui küsiti, kas ta jätkab karjääri Atlético Madridis, vastas Simeone: "Minu plaan on mõelda. See on kõik."

Ronaldo ütles pärast mängu meediale, et ta palus, et saaks võtta viienda penalti, kuna tal "oli visioon", et ta lööb võiduvärava. Ta lisas: "Penaltid on alati loterii, sa ei tea iial, mis juhtub, aga meie meeskond näitas rohkem kogemust ja me näitasime seda, lüües kõik penaltid sisse". Bale ütles, et ta oli krampides, aga kirjeldas võitu kui suurepärast tunnet. Ta ütles ka, et närveeris pärast oma penaltit, kuid mitte seda lüües. Oma derbi rivaali alistamise kohta lisas Bale: "See on kõige tähtsam asi [oma rivaali alistamine]. Loomulikult andsid nad meile suurepärase mängu ja loomulikult tunnen natuke neile kaasa, aga finaal on finaal ja sa pead selle võitma." Luka Modrić ütles meediale, et ta on väga õnnelik ja uhke võidu üle ja et meeskond näitas tõelist karakterit kuni mängu lõpuni. Ta lisas: "Me väärisime seda võitu. Ma tunnen Atléticole kaasa, aga ma tunnen meie enda üle rõõmu, et me selle mängu võitsime. See on Real Madridi võistlus. See on *undecima* ('üheteistkümnes'). See auhind kuulub Real Madridile, sest see on maailma parim klubi."

Vaata ka
--------


|  |  |
| --- | --- |
|  | ***Portaal Jalgpall***  |

* UEFA Euroopa Liiga finaal 2016
* UEFA Superkarikas 2016

Viited
------

1. 1 2  "Spot-on Real Madrid defeat Atlético in final again". *UEFA.com*. Union of European Football Associations. 28. mai 2016. Vaadatud 29. mai 2016.
2. 1 2 3 4 5 6  "Clattenburg to referee Champions League final". UEFA.com. 10. mai 2016.
3. 1 2  "Full Time Report Final – Real Madrid v Atlético Madrid" (PDF). *UEFA.com*. Union of European Football Associations. 28. mai 2016. Vaadatud 28. mai 2016.
4. ↑  "Tactical Lineups – Final – Saturday 28 May 2016" (PDF). *UEFA.com*. Union of European Football Associations. 28. mai 2016. Vaadatud 28. mai 2016.
5. ↑  "Cardiff to host 2017 Champions League final". *UEFA.com*. 30. juuni 2015.
6. ↑  "One-nation UEFA Champions League finals". *UEFA.com*. 21. mai 2016.
7. ↑  "Second time round: European Cup final rematches". *UEFA.com*. 9. mai 2016.
8. ↑  "Madrid to supplant Milan as top footballing city". *UEFA.com*. 6. mai 2016.
9. ↑  "Real Madrid 1–0 Manchester City (agg 1–0)". *BBC Sport*. 4. mai 2016.
10. 1 2  "Zinedine Zidane could become seventh person to win Champions League as player and manager". *Daily Mail Online*. Vaadatud 28. mai 2016.
11. ↑  "Will Zidane be latest winner as a player and coach?". *UEFA.com*. 22. mai 2016.
12. ↑  "Bayern Munich 2–1 Atletico Madrid (agg 2–2)". *BBC Sport*. 3. mai 2016.
13. ↑  "Atlético coach Simeone eyes exclusive club". *UEFA.com*. 23. mai 2016.
14. ↑  "2016 UEFA Champions League Final Press Kit" (PDF). *UEFA.com*. 27. mai 2016. Vaadatud 27. mai 2016.
15. ↑  "Can Atlético make it third time lucky in Milan?". *UEFA.com*. 27. mai 2016.
16. ↑  "Real Madrid v Atlético in European competition". *UEFA.com*. 4. mai 2016.
17. ↑  "Final ambassadors: Zanetti v Maldini quiz". *UEFA.com*. 5. mai 2016.
18. ↑  "2016 UEFA Champions League final identity launched". *UEFA.com*. 27. august 2015.
19. ↑  "2016 UEFA Champions League final ticket sales launch". *UEFA.com*. 1. märts 2016. Originaali arhiivikoopia seisuga 7. juuni 2016. Vaadatud 9. juunil 2017.
20. ↑  "Alicia Keys to perform at UEFA Champions League final". *UEFA.com*. 27. aprill 2016. Originaali arhiivikoopia seisuga 30. juuni 2017. Vaadatud 9. juunil 2017.
21. ↑  "Andrea Bocelli to perform before final". *UEFA.com*. 26. mai 2016.
22. ↑  "Where and when: UEFA Champions Festival in Milan". *UEFA.com*. 18. mai 2016.
23. ↑  "Goalline technology to be used in Champions League final". *BBC Sport*. 4. märts 2016.
24. ↑  Grez (28. mai 2016). "Champions League final 2016: Live". *CNN*. Vaadatud 28. mai 2016.
25. ↑  "Real Madrid beat Atletico on penalties to win Champions League". *ESPNFC.com*. Vaadatud 28. mai 2016.
26. ↑  "Was Sergio Ramos offside when scoring Real Madrid's opening Champions League final goal?". *Metro.co.uk*. Vaadatud 31. mai 2016.
27. ↑  "Real Madrid win Champions League on penalties after offside goal". *irishexaminer.com*. Vaadatud 31. mai 2016.
28. ↑  "2016 UEFA Champions League Final: as it happened". *Guardian*. 28. mai 2016. Vaadatud 31. mai 2016.
29. ↑  "Real Madrid beat Atletico Madrid on penalties". *BBC Sport*. Vaadatud 28. mai 2016.
30. ↑  "Draws — Semi-finals". *UEFA.com*. Union of European Football Associations. Originaali arhiivikoopia seisuga 10. mai 2016. Vaadatud 15. aprill 2016.
31. ↑  "Regulations of the UEFA Champions League 2015/16 Season" (PDF). *UEFA.com*. 1. mai 2015.
32. ↑  "Team statistics" (PDF). *UEFA.com*. Union of European Football Associations. 28. mai 2016. Vaadatud 28. mai 2016.
33. ↑  "UEFA Champions League 2016 - Real Madrid-Atlético Report – UEFA.com". *UEFA.com*. 28. mai 2016. Vaadatud 29. mai 2016.
34. ↑  "UEFA Champions League - News – UEFA.com". *UEFA.com*. Vaadatud 29. mai 2016.
35. ↑  "Real Madrid's Florentino Perez dedicates Champions League victory to Iraqi fans killed by Daesh". Originaali arhiivikoopia seisuga 8. oktoober 2017. Vaadatud 9. juunil 2017.
36. ↑  "UEFA Champions League 2016 - Real Madrid-Atlético Quotes – UEFA.com". *Uefa.com*. Vaadatud 29. mai 2016.
37. ↑  "Atletico Madrid boss Diego Simeone: Real Madrid 'were better than us again'". *ESPNFC.com*. Vaadatud 28. mai 2016.
38. ↑  "Cristiano Ronaldo: 'I had a vision' I'd score decisive penalty for Real Madrid". *ESPNFC.com*. Vaadatud 28. mai 2016.
39. ↑  "Luka Modric admits he "feels sorry" for Atletico Madrid after defeat". *Mirror.co.uk*. 28. mai 2016. Vaadatud 29. mai 2016.

Välislingid
-----------

* UEFA Meistrite Liiga 2015/16
* finaal 2016: Milano

| * v
* r
Euroopa meistrite karikavõistlused ja UEFA Meistrite Liiga |
| --- |
| 

|  |
| --- |
| 
**Euroopa meistrite karikavõistlused (1955–1992)** |
| Hooajad | 
1955/56 **·** 1956/57 **·** 1957/58 **·** 1958/59 **·** 1959/60 **·** 1960/61 **·** 1961/62 **·** 1962/63 **·** 1963/64 **·** 1964/65 **·** 1965/66 **·** 1966/67 **·** 1967/68 **·** 1968/69 **·** 1969/70 **·** 1970/71 **·** 1971/72 **·** 1972/73 **·** 1973/74 **·** 1974/75 **·** 1975/76 **·** 1976/77 **·** 1977/78 **·** 1978/79 **·** 1979/80 **·** 1980/81 **·** 1981/82 **·** 1982/83 **·** 1983/84 **·** 1984/85 **·** 1985/86 **·** 1986/87 **·** 1987/88 **·** 1988/89 **·** 1989/90 **·** 1990/91 **·** 1991/92 |
| Finaalid | 
1956 **·** 1957 **·** 1958 **·** 1959 **·** 1960 **·** 1961 **·** 1962 **·** 1963 **·** 1964 **·** 1965 **·** 1966 **·** 1967 **·** 1968 **·** 1969 **·** 1970 **·** 1971 **·** 1972 **·** 1973 **·** 1974 **·** 1975 **·** 1976 **·** 1977 **·** 1978 **·** 1979 **·** 1980 **·** 1981 **·** 1982 **·** 1983 **·** 1984 **·** 1985 **·** 1986 **·** 1987 **·** 1988 **·** 1989 **·** 1990 **·** 1991 **·** 1992 |

 |
| 

|  |
| --- |
| 
**UEFA Meistrite Liiga (1992–)** |
| Hooajad | 
1992/93 **·** 1993/94 **·** 1994/95 **·** 1995/96 **·** 1996/97 **·** 1997/98 **·** 1998/99 **·** 1999/2000 **·** 2000/01 **·** 2001/02 **·** 2002/03 **·** 2003/04 **·** 2004/05 **·** 2005/06 **·** 2006/07 **·** 2007/08 **·** 2008/09 **·** 2009/10 **·** 2010/11 **·** 2011/12 **·** 2012/13 **·** 2013/14 **·** 2014/15 **·** 2015/16 **·** 2016/17 **·** 2017/18 **·** 2018/19 **·** 2019/20 **·** 2020/21 **·** 2021/22 |
| Finaalid | 
1993 **·** 1994 **·** 1995 **·** 1996 **·** 1997 **·** 1998 **·** 1999 **·** 2000 **·** 2001 **·** 2002 **·** 2003 **·** 2004 **·** 2005 **·** 2006 **·** 2007 **·** 2008 **·** 2009 **·** 2010 **·** 2011 **·** 2012 **·** 2013 **·** 2014 **·** 2015 **·** 2016 **·** 2017 **·** 2018 |

 |
| 
Ajalugu (Finaalid **·**  Võitnud peatreenerid **·**  Võitnud mängijad) **·**  Rekordid ja statistika (Parimad väravakütid **·**  Kübaratrikid **·**  Esituste võrdlus) **·**  Hümn **·**  Ülekandjad **·**  Trofee |